Keršytojai: Begalybės karas

Keršytojai: Begalybės karas () – 2018 m. JAV mokslinės fantastikos filmas, sukurtas pagal to paties pavadinimo „Marvel“ komiksų superherojų komandą. Filmą režisavo Anthony Russo ir Joseph Russo, o scenarijų parašė Christopher Markus ir Stephen McFeely. Filmo aktorių ansamblis: Robert Downey Jr., Chris Evans, Mark Ruffalo, Chris Hemsworth, Scarlett Johansson, Benedict Cumberbatch, Don Cheadle, Tom Holland, Chadwick Boseman, Paul Bettany, Elizabeth Olsen, Anthony Mackie, Sebastian Stan, Danai Gurira, Letitia Wright, Dave Bautista, Zoe Saldaña, Josh Brolin ir Chris Pratt. Filme „Keršytojai“ ir „Galaktikos sergėtojai“ bando sutrukdyti Tanosui surinkti šešis galingus „Begalybės akmenis“ ir išžudyti pusę visatos gyvybės. Tai „Keršytojai“ (2012 m.) ir „Keršytojai: Altrono amžius“ (2015 m.) tęsinys ir 19-asis „Marvel Cinematic Universe“ (MCU) filmas.

Filmas sulaukė daug pagyrų dėl Brolino vaidybos, vaizdo efektų, veiksmo scenų ir emocinio svorio. Filmas tapo ketvirtuoju filmu ir pirmuoju superherojų filmu, kurio pajamos visame pasaulyje viršijo 2 mlrd. dolerių, sumušė daugybę kasos rekordų ir tapo pelningiausiu 2018 m. filmu bei ketvirtuoju visų laikų pelningiausiu filmu tiek visame pasaulyje, tiek Jungtinėse Amerikos Valstijose ir Kanadoje. Filmo vizualiniai efektai buvo nominuoti 91-ojoje „Oskaro“, 24-ojoje "Kritikų pasirinkimo“ ir 72-ojoje Britų kino akademijos apdovanojimų ceremonijose. 

Filmo tęsinys „Keršytojai: Pabaiga“ buvo išleistas 2019 m. balandį.

 Vaidmenys 

 Robert Downey Jr. – Tonis Starkas / Geležinis žmogus,
 Chris Evans – Kapitonas Amerika,
 Mark Ruffalo – Halkas,
 Chris Hemsworth – Toras,
 Scarlett Johansson – Juodoji našlė,
 Benedict Cumberbatch – Daktaras Streindžas,
 Don Cheadle – Karo mašina,
 Tom Holland – Žmogus voras,
 Chadwick Boseman – Juodoji pantera,
 Sebastian Stan – Žiemos karys,
 Tom Hiddleston – Lokis,
 Elizabeth Olsen – Raudonoji ragana,
 Paul Bettany – Vižionas,
 Anthony Mackie – Sakalas,
 Peter Dinklage – Eitris,
 Idris Elba – Heimdalas,
 Benedict Wong – Vongas,
 Pom Klementieff – Mantis,
 Karen Gillan – Nebula,
 Dave Bautista – Draksas,
 Zoe Saldaña – Gamora,
 Vin Diesel – Grūtas,
 Bradley Cooper – Roketas,
 Gwyneth Paltrow – Peper Pots,
 Benicio del Toro – Kolekcionierius,
 Josh Brolin – Tanosas,
 Chris Pratt – Piteris Kvilas

 Išnašos 

Kategorija:2018 filmai
Kategorija:Veiksmo filmai
Kategorija:Nuotykių filmai
Kategorija:JAV mokslinės fantastikos filmai
Kategorija:Marvel Cinematic Universe